**ΗΜΕΡΑ ΚΑΡΙΕΡΑΣ ΑΠΟ ΤΗΝ INNJOBS. 25 ΙΑΝΟΥΑΡΙΟΥ 2025**

Το Τμήμα Διοίκησης Τουρισμού στα πλαίσια της συνεχούς προσπάθειας για διασύνδεση των φοιτητών με την αγορά εργασίας θα συμμετέχει στην ημέρα καριέρας που διοργανώνεται από την **Innjobs** το **Σάββατο** **25 Ιανουαρίου 2025** στο ξενοδοχείο Wyndham Grand Athens.

Οι φοιτητές που επιθυμούν να συμμετέχουν στην ομαδική επίσκεψη που θα πραγματοποιήσει το Τμήμα Διοίκησης Τουρισμού στην ημέρα καριέρας, παρακαλούνται όπως:

1. Πραγματοποιήσουν εγγραφή στην πλατφόρμα της Innjobs: ***https://innjobs.day/register/***
2. Στείλουν **ταυτόχρονα** email στον κύριο Σεργόπουλο (sergopoulos@hotmail.com) και στην κυρία Σταματοπούλου (marita.stam@gmail.com).

**ΠΡΟΣΟΧΗ**! Στο *θέμα* του email πρέπει να γράφετε: «INNJOBS 2025 – το επίθετό σας» . Στο κείμενο του e-mail θα πρέπει να συμπεριλάβετε το επίθετο / όνομά σας, το εξάμηνο σπουδών σας καθώς και το τηλέφωνό σας.

**Καταληκτική ημερομηνία για αποστολή e-mail: Τρίτη 21/01/2025.**

Το τμήμα θα συνοδέψει ο κύριος Σεργόπουλος. Ώρα συνάντησης το Σάββατο 25 Ιανουαρίου: 09:15 στο lobby του ξενοδοχείου.

Διεύθυνση ξενοδοχείου: Μεγάλου Αλεξάνδρου 2 (εξυπηρετεί ο σταθμός μετρό «Μεταξουργείο»).

Οι φοιτητές που επιθυμούν να περάσουν συνέντευξη θα πρέπει να έχουν εκτυπώσει το βιογραφικό τους για να το δίνουν στις συνεντεύξεις.

Μπορεί να συμμετέχει οποιοσδήποτε φοιτητής επιθυμεί από οποιοδήποτε εξάμηνο (ακόμη και αν δεν επιθυμεί να περάσει συνέντευξη). Θα θέλαμε να επισημάνουμε ότι η συμμετοχή σας στην Ημέρα Καριέρας της Ιnnjobs αποτελεί μία εξαιρετική ευκαιρία ιδιαίτερα για τους φοιτητές που επιθυμούν να πραγματοποιήσουν στο άμεσο μέλλον την πρακτική τους άσκηση.

**Δεδομένου του πολύ μεγάλου ενδιαφέροντος και του μεγάλου αριθμού συμμετεχόντων παρακαλείσθε όπως ενεργήσετε γρήγορα ώστε να εξασφαλίσετε την συμμετοχή σας. Οι θέσεις είναι περιορισμένες!**

**Λίγα λόγια για την συγκεκριμένη Ημέρα Καριέρας και για το πρόγραμμα:**

*Το 6ο Φόρουμ Ανθρώπινου Δυναμικού στην Ξενοδοχειακή Βιομηχανία (Innjobs.Day 2025) θα πραγματοποιηθεί το Σάββατο 25 Ιανουαρίου 2025 στο ξενοδοχείο Wyndham Grand Athens.*

*Στο πλαίσιο της Innjobs.Day 2025, ως συμμετέχοντες:*

*·       θα έχετε τη δυνατότητα να παρακολουθήσετε workshops καταξιωμένων και έγκριτων Στελεχών από τον κλάδο της Ξενοδοχειακής και Τουριστικής Βιομηχανίας (με δωρεάν συμμετοχή), ενώ παράλληλα*

*·       θα πραγματοποιηθούν B2C συναντήσεις ανάμεσα σε Στελέχη από τα τμήματα ανθρώπινου δυναμικού κορυφαίων ξενοδοχείων από όλη την Ελλάδα, με νέους, υποψήφιους εργαζόμενους και στελέχη, με στόχο τη διερεύνηση προοπτικών απασχόλησης στις συγκεκριμένες επιχειρήσεις.*

***Πρόγραμμα:***

***➽ 08:45 - 09:15  Άνοιγμα Γραμματείας - Προσέλευση***

***➽ 09:15 - 09:45 Coffee Break (ανοιχτό καθόλη την διάρκεια των συναντήσεων)***

***➽ 10:00 - 14:00 Συνεντεύξεις (Θα τηρηθεί σειρά προτεραιότητας με βάση την ώρα προσέλευσης στο χώρο την ημέρα της διοργάνωσης)***

***➽ 10:15 - 14:00 Παράλληλα Workshops για τους υποψηφίους:***

***〉Θεματική ενότητα 1: Δημιούργησε το ιδανικό βιογραφικό – Οι μορφές επικοινωνίας/προώθησής του (10:15-11:00)***

*Από τον Γιάννη Μπατσή, Talent & Culture Expert / Group Director of Talent & Culture στον όμιλο Domes Resorts και την Κωνσταντίνα Μπελεγράτη, Talent Acquisition Executive στο ξενοδοχείο One&Only KEA.*

***〉Θεματική ενότητα 2: Η συμβολή του Front Office στην αύξηση των εσόδων και η στρατηγική του up selling στον χώρο του Ξενοδοχείου (11:15-12:00)***

*Από τον Κωνσταντίνο Σεργόπουλο, Διδάκτωρ και Αναπληρωτή καθηγητή του τμήματος Διοίκησης Τουρισμού στο Πανεπιστήμιο Δυτικής Αττικής, Σύμβουλο Ξενοδοχειακών Επιχειρήσεων.*

***〉Θεματική ενότητα 3: Data-driven Strategy στους σύγχρονους τουριστικούς οργανισμούς  (12:15-13:00)***

*Από τον Σωτήριο Βαρελά, Διδάκτωρ και Επίκουρο Καθηγητή του Τμήματος Τουριστικών Σπουδών του Πανεπιστημίου Πειραιώς και την Γεωργία Ζούνη Διδάκτωρ και Επίκουρη Καθηγήτρια στο Τουριστικό Μάρκετινγκ στο Τμήμα Τουριστικών Σπουδών του Πανεπιστημίου Πειραιώς.*

***〉Θεματική ενότητα 4: Η Τεχνητή Νοημοσύνη στην εύρεση του προσωπικού και τα οφέλη της στην βιομηχανία του τουρισμού  (13:15-14:00)***

*Από τον Δημήτρη Παπουτσή, Owner of Synergic Software και την Μαρία Διάκου, HR Manager του ξενοδοχείου Eden Roc.*

***–***

***Συμμετέχουν:***

*40+ ξενοδοχεία και όμιλοι από όλη την Ελλάδα & Κύπρο: Από Κρήτη, Κέρκυρα, Ρόδο, Κω, Σαντορίνη, Μύκονο, Ζάκυνθο, Κεφαλονιά, Αθήνα, Θεσσαλονίκη,  κ.ά.*

*Μπορείτε να δείτε το πρόγραμμα αλλά και όλες τις απαραίτητες πληροφορίες και στον παρακάτω σύνδεσμο:*[*https://innjobs.day/*](https://innjobs.day/)

*Δεν υπάρχει κόστος συμμετοχής,****αλλά είναι απαραίτητη η προεγγραφή.***

***Μπορείτε να βρείτε τη φόρμα εγγραφής εδώ:***

[***https://innjobs.day/register/***](https://innjobs.day/register/)